title: Odluka br. 2119/98/EZ Europskog parlamenta i Vijeća od 24. rujna 1998. o uspostavi mreže za epidemiološki nadzor i kontrolu zaraznih bolesti u Zajednici

text:
               15/Sv. 17

               HR

               Službeni list Europske unije

               12

         31998D2119

               L 268/1

               SLUŽBENI LIST EUROPSKE UNIJE

         ODLUKA br. 2119/98/EZ EUROPSKOG PARLAMENTA I VIJEĆA
   od 24. rujna 1998.
   o uspostavi mreže za epidemiološki nadzor i kontrolu zaraznih bolesti u Zajednici
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 129.,
   uzimajući u obzir prijedlog Komisije (1),
   uzimajući u obzir mišljenje Gospodarskog i socijalnog odbora (2),
   uzimajući u obzir mišljenje Odbora regija (3),
   u skladu s postupkom utvrđenim u članku 189.b Ugovora (4), s obzirom na zajednički tekst koji je Odbor za mirenje odobrio 27. svibnja 1998.,

               (1)

               Budući da je sprečavanje bolesti, a posebno sprečavanje raširenih teških bolesti, prioritet u djelovanju Zajednice koji zahtijeva globalan pristup koordiniran između država članica.

               (2)

               Budući da je Europski parlament u svojoj Rezoluciji o politici javnog zdravlja usvojenoj nakon sastanka u Maastrichtu (5) pozvao Komisiju da osnuje prekograničnu mrežu radi sastavljanja radnih definicija bolesti koje se moraju prijaviti, radi prikupljanja, ažuriranja, analiziranja i širenja podataka koje države članice imaju o takvim bolestima, te radi suradnje s nacionalnim i međunarodnim agencijama u tim područjima.

               (3)

               Budući da se u svojoj Rezoluciji o određivanju okvira potrebnog za djelovanje Zajednice u području javnog zdravlja od 2. lipnja 1994. (6) Vijeće složilo da bi trenutačno prednost trebalo dati posebno zaraznim bolestima.

               (4)

               Budući da Vijeće u svojim Zaključcima od 13. prosinca 1993. (7) smatra kako postoji potreba da se na razini Zajednice razvije mreža za nadzor i kontrolu zaraznih bolesti, čija bi glavna svrha bila prikupljanje podataka iz nadzornih mreža unutar država članica i njihovo koordiniranje.

               (5)

               Budući da je Vijeće u tim istim Zaključcima zatražilo od Komisije da u svojim prijedlozima koji se odnose na okvir potreban za djelovanje unutar područja javnog zdravlja posebnu pozornost obrati osnivanju epidemiološke mreže u Zajednici, vodeći pritom računa o tekućim postupcima i mehanizmima koji postoje na razini Zajednice i država članica, te osiguravajući usporedivost i spojivost podataka.

               (6)

               Budući da su u svojoj Rezoluciji o praćenju i nadzoru zaraznih bolesti (8) od 13. studenoga 1992. Vijeće i ministri zdravstva, koji su se sastali unutar Vijeća, istaknuli da je poželjno da se unutar Zajednice poboljša opseg i učinkovitost postojećih mreža između država članica koje služe za nadzor zaraznih bolesti (uključujući mreže za obradu podataka), kao i da je poželjno da se koordinacija između njih održi, uspostavi i ojača radi praćenja izbijanja zaraznih bolesti u onim slučajevima kada bi takvim djelovanjem postojeće mjere dodatno dobile na vrijednosti.

               (7)

               Budući da su u toj istoj Rezoluciji, Vijeće i ministri zdravstva, koji su se sastali unutar Vijeća, istaknuli vrijednost prikupljanja podataka koje države članice imaju o ograničenom broju rijetkih i ozbiljnih bolesti koje za potrebe epidemioloških proučavanja zahtijevaju veliki broj uzoraka.

               (8)

               Budući da su u toj istoj Rezoluciji, Vijeće i ministri zdravstva, koji su se sastali unutar Vijeća, pozvali Komisiju da razmotri je li poželjno određenim prikladnim prijedlozima koji se odnose na kontrolu i nadzor zaraznih bolesti dati prednost, s obzirom na, između ostalog, njihovu predviđenu isplativost.

               (9)

               Budući da u skladu s načelom supsidijarnosti svaku novu mjeru koja se poduzima u području koje nije pod isključivom nadležnošću Zajednice, kao primjerice epidemiološki nadzor i kontrola zaraznih bolesti, Zajednica može poduzeti samo ako, zbog opsega učinaka predloženog djelovanja, ciljeve predloženog djelovanja može bolje ostvariti Zajednica nego države članice.

               (10)

               Budući da je zbog promjenjive razine i potrebe epidemiološkog nadzora zaraznih bolesti unutar država članica potrebno osnovati stalnu mrežu na razini Zajednice.

               (11)

               Budući da mjere koje treba poduzeti u području zdravlja moraju voditi računa o drugim aktivnostima koje je Zajednica poduzela u području javnog zdravlja ili koje utječu na javno zdravlje.

               (12)

               Budući da su mjere koje treba poduzeti sukladno ovoj Odluci usvojene isključujući eventualno usklađivanje zakona i propisa država članica.

               (13)

               Budući da se Odlukom br. 647/96/EZ Europskog parlamenta i Vijeća od 29. ožujka 1996. o usvajanju programa djelovanja Zajednice za sprečavanje kopnice i određenih drugih zaraznih bolesti unutar okvira djelovanja u području javnog zdravlja (od 1996. do 2000.) (9) predviđaju mnoge aktivnosti Zajednice potrebne za stvaranje i razvoj mreža za kontrolu i nadzor određenih zaraznih bolesti, rano otkrivanje takvih bolesti i promicanje stručnog usavršavanja epidemiologa za to područje.

               (14)

               Budući da se mora poticati suradnja s nadležnim međunarodnim organizacijama, posebno sa Svjetskom zdravstvenom organizacijom, te posebno u vezi s klasifikacijom bolesti, kao i uporaba odgovarajućeg jezika i tehnologije.

               (15)

               Budući da se mora poduprijeti suradnja s državama nečlanicama, a posebno u slučajevima pojave ozbiljnih zaraznih bolesti ili njihovog ponovnog izbijanja.

               (16)

               Budući da je nedavna pojava, odnosno ponovno izbijanje ozbiljnih zaraznih bolesti pokazalo kako se u slučaju pojave hitnog slučaja sve potrebne informacije i podaci prikupljeni u skladu s utvrđenom metodologijom moraju hitno dostaviti Komisiji.

               (17)

               Budući da države članice radi zaštite stanovništva u hitnom slučaju odmah moraju razmijeniti relevantne podatke i informacije putem mreže Zajednice; budući da se prednost uvijek mora dati zaštiti javnog zdravlja.

               (18)

               Budući da se Direktiva Vijeća 92/117/EEZ od 17. prosinca 1992. o mjerama za zaštitu protiv određenih zoonoza, odnosno njihovih uzročnika u životinja i proizvoda životinjskog podrijetla radi sprečavanja izbijanja zaraza i infekcija i trovanja hranom (10) jednako primjenjuje i na podatke u vezi sa zoonozama koji utječu na ljude; budući da ta ista Direktiva osigurava sustav za prikupljanje i slanje podataka o određenim zoonozama i zoonotičkim agensima.

               (19)

               Budući da osnivanje mreže za epidemiološki nadzor i kontrolu zaraznih bolesti na razini Zajednice nužno pretpostavlja poštovanje svih zakonskih odredaba koje se odnose na zaštitu pojedinaca u pogledu obrade osobnih podataka i uvođenja rješenja koja bi zajamčila tajnost i sigurnost takvih podataka; budući da su, u skladu s navedenim, Europski parlament i Vijeće donijeli Direktivu 95/46/EZ (11).

               (20)

               Budući da bi se projekti Zajednice u području telematske razmjene podataka između uprava (IDA) (12) i projekata skupine G7 trebali usko koordinirati s provedbom djelovanja Zajednice koja se odnose na epidemiološki nadzor i kontrolu zaraznih bolesti.

               (21)

               Budući da se moraju razmotriti napori koji se ulažu kako bi se potakla međunarodna suradnja u tom području, posebno kao dio zajedničkog plana djelovanja sa Sjedinjenim Američkim Državama.

               (22)

               Budući da je u hitnim slučajevima važno ojačati suradnju nadležnih državnih struktura i/ili tijela, posebno u pogledu identifikacije bioloških uzoraka.

               (23)

               Budući da ni jedan postupak Zajednice koji bi se mogao utvrditi radi brze razmjene podataka ne utječe na prava i obveze država članica na temelju bilateralnih ili multilateralnih sporazuma i konvencija.

               (24)

               Budući da radi promicanja koordinacije između država članica treba uspostaviti postupak u pogledu mjera koje bi te države članice mogle odlučiti poduzeti kako bi kontrolirale širenje zaraznih bolesti; budući da su usvajanje i provedba tih mjera u isključivoj nadležnosti država članica.

               (25)

               Budući da je važno da Komisija provede mrežu Zajednice u tijesnoj suradnji s državama članicama; budući da bi se stoga trebali uspostaviti postupci kako bi se osiguralo potpuno sudjelovanje država članica u toj provedbi.

               (26)

               Budući da bi se troškovi koji mogu rezultirati iz funkcioniranja mreže na razini Zajednice trebali financirati sredstvima Zajednice i/ili sredstvima iz relevantnih programa Zajednice.

               (27)

               Budući da će troškove koji mogu rezultirati iz funkcioniranja mreže na razini Zajednice morati financirati države članice, osim ako se odredbama Zajednice predvidi drukčije.

               (28)

               Budući da je modus vivendi između Europskog parlamenta, Vijeća i Komisije provedbenim mjerama za akte koji su doneseni u skladu s postupcima predviđenima u članku 189.b Ugovora (13) sklopljen 20. prosinca 1994.,

         DONIJELI SU OVU ODLUKU:
   Članak 1.
   Cilj je ove Odluke uspostava mreže na razini Zajednice kako bi se uz pomoć Komisije promicala suradnja i koordinacija između država članica radi unapređenja sprečavanja i kontrole, unutar Zajednice, kategorija zaraznih bolesti navedenih u Prilogu. Ta se mreža koristi za:

               —

               epidemiološki nadzor navedenih bolesti, i

               —

               sustav ranog upozorenja i odgovora radi sprečavanja i kontrole navedenih bolesti.

         Vezano za epidemiološki nadzor, mreža se uspostavlja tako da se uporabom svih tehničkih sredstava uspostavlja stalna komunikacija između Komisije i struktura i/ili tijela koja su, na razini svake države članice i pod odgovornošću te države članice, nadležna na nacionalnoj razini te su zadužena za prikupljanje podataka koji se odnose na epidemiološki nadzor zaraznih bolesti, kao i uspostavljanjem postupaka za širenje podataka relevantnih za nadzor na razini Zajednice.
   Vezano za sustav ranog upozorenja i odgovora, navedena se mreža uspostavlja tako da se odgovarajućim sredstvima uspostavlja stalna komunikacija između Komisije i nadležnih tijela za javno zdravlje u svakoj državi članici odgovornih za utvrđivanje mjera koje bi mogle biti potrebne radi zaštite javnoga zdravlja.
   Komisija osigurava koordinaciju mreže u suradnji s državama članicama.
   Članak 2.
   Za potrebe ove Odluke, dolje navedeni pojmovi imaju sljedeća značenja:

               1.

               „epidemiološki nadzor”: trajno sustavno prikupljanje, analiziranje, tumačenje i širenje podataka o zdravlju, uključujući epidemiološke studije, u vezi s kategorijama zaraznih bolesti navedenih u Prilogu, a posebno onih koje se odnose na uzorak širenja takvih bolesti u vremenu i prostoru, te analiziranje rizičnih faktora za dobivanje takvih bolesti, kako bi se omogućilo poduzimanje odgovarajućih preventivnih mjera i protumjera;

               2.

               „sprečavanje i kontrola zaraznih bolesti”: niz mjera, uključujući epidemiološke istrage, koje su poduzela tijela nadležna za javno zdravlje unutar država članica, kako bi spriječila i zaustavila širenje zaraznih bolesti;

               3.

               „mreža Zajednice”: mreža za epidemiološki nadzor i kontrolu zaraznih bolesti, i to sustav putem kojeg se razmjenjuju informacije potrebne za obavljanje aktivnosti iz točaka 1. i 2.

         Članak 3.
   S ciljem postizanja učinkovitog funkcioniranja mreže Zajednice s obzirom na epidemiološki nadzor i postizanje jednoobraznosti informacija unutar te mreže, dolje navedeno utvrđuje se u skladu s postupkom utvrđenim u članku 7.:

               (a)

               zarazne bolesti koje treba postupno obuhvatiti mrežom Zajednice;

               (b)

               kriteriji za odabir navedenih bolesti, s obzirom na kategorije navedene u Prilogu i postojeće skupne mreže za nadzor bolesti, koje se mogu dograđivati;

               (c)

               definicije slučajeva, posebno kliničkih i mikrobioloških svojstava;

               (d)

               priroda i vrsta podataka i informacija koje strukture i/ili tijela iz drugog stavka članka 1. trebaju prikupljati i prenositi u području epidemiološkog nadzora, i načini na koje se takvi podaci obrađuju kako bi postali međusobno usporedivi i spojivi;

               (e)

               metode epidemiološkog i mikrobiološkog nadzora;

               (f)

               smjernice o preventivnim mjerama koje treba poduzeti, posebno na vanjskim granicama država članica, a osobito u hitnim slučajevima;

               (g)

               smjernice o podacima i vodiči za dobru praksu namijenjeni javnosti;

               (h)

               prikladna tehnička sredstva i postupci pomoću kojih će se podaci širiti i analizirati na razini Zajednice.

         Članak 4.
   Svaka struktura i/ili tijelo iz drugog ili trećeg stavka članka 1., ovisno o tome koji je stavak prikladniji, obvezni su mreži Zajednice dostaviti sljedeće:

               (a)

               informacije koje se odnose na pojavljivanje ili ponovno izbijanje slučajeva zaraznih bolesti iz članka 3. točke (a) u državi članici kojoj pripada ta struktura i/ili to tijelo, zajedno s informacijama o kontrolnim mjerama koje su primijenjene;

               (b)

               svaku relevantnu informaciju u vezi s razvojem epidemioloških situacija tijekom kojih su odgovorni za prikupljanje informacija;

               (c)

               informacije o neobičnim epidemiološkim pojavama ili novim zaraznim bolestima nepoznatog podrijetla;

               (d)

               bilo koje relevantne informacije koje posjeduju:

                           —

                           o slučajevima zaraznih bolesti obuhvaćenih kategorijama navedenima u Prilogu,

                           —

                           o novim zaraznim bolestima nepoznatog podrijetla u državama nečlanicama;

               (e)

               informacije u vezi s postojećim i predloženim mehanizmima i postupcima za sprečavanje i kontrolu zaraznih bolesti, posebno u hitnim slučajevima;

               (f)

               sva relevantna razmatranja koja bi mogla pomoći državama članicama prilikom koordinacije njihovih napora u sprečavanju i kontroli zaraznih bolesti, uključujući sve provedene protumjere.

         Članak 5.
   Komisija stavlja na raspolaganje svim strukturama i tijelima iz članka 1. informacije iz članka 3. Svaka struktura/svako tijelo obvezno je osigurati da se informacija koju sukladno članku 4. dostavi mreži na vrijeme proslijedi svim drugim strukturama/tijelima koja sudjeluju, kao i Komisiji.
   Članak 6.
   1.   Na temelju podataka raspoloživih putem mreže Zajednice države članice međusobno se savjetuju u suradnji s Komisijom radi koordiniranja svojih napora za sprečavanje i kontrolu zaraznih bolesti.
   2.   U slučajevima kada država članica namjerava usvojiti mjere za kontrolu zaraznih bolesti, prije usvajanja navedenih mjera ona putem mreže Zajednice obavješćuje druge države članice i Komisiju o prirodi i opsegu tih mjera. Dotična država članica putem mreže Zajednice savjetuje i druge države članice i Komisiju o prirodi i opsegu namijenjenih mjera, osim ako potreba zaštite javnog zdravlja nije toliko hitna da se savjetovanje pokaže nemogućim.
   3.   U slučajevima kada država članica mora hitno usvojiti kontrolne mjere kao odgovor na pojavu ili ponovno izbijanje zaraznih bolesti, ona što je prije moguće putem mreže Zajednice o tome obavješćuje ostale države članice i Komisiju.
   U propisno opravdanim posebnim slučajevima, države članice koje to žele mogu poduzeti odgovarajuće preventivne i zaštitne mjere usvojene obostranim sporazumom među državama članicama u suradnji s Komisijom.
   4.   Države članice na temelju savjetovanja i pruženih informacija, međusobno te u suradnji s Komisijom, koordiniraju mjere koje su usvojile ili namjeravaju usvojiti na nacionalnoj razini.
   5.   Postupci o informacijama i savjetovanjima iz stavaka 1., 2. i 3. te postupci o koordinaciji iz stavaka 1. i 4. utvrđuju se u skladu s postupkom utvrđenim u članku 7.
   Članak 7.
   1.   Za potrebe provedbe ove Odluke, Komisiji pomaže Odbor sastavljen od predstavnika svake države članice, kojim predsjedava predstavnik Komisije.
   2.   Predstavnik Komisije Odboru dostavlja nacrt mjera koje treba poduzeti. Odbor dostavlja svoje mišljenje o nacrtu unutar razdoblja koje predsjednik može utvrditi prema hitnosti predmeta. Mišljenje se daje većinom utvrđenom u članku 148. stavku 2. Ugovora u slučaju odluka koje je Vijeće dužno donijeti na prijedlog Komisije. Glasovi predstavnika država članica unutar Odbora ponderiraju se na način utvrđen u navedenom članku. Predsjednik nema pravo glasa.

               3.

                           (a)

                           Komisija usvaja planirane mjere ako su one u skladu s mišljenjem Odbora.

                           (b)

                           Ako planirane mjere nisu u skladu s mišljenjem Odbora, ili ako navedeno mišljenje nije dano, Komisija bez odlaganja dostavlja Vijeću prijedlog o mjerama koje treba poduzeti. Vijeće odlučuje kvalificiranom većinom.

         Ako Vijeće nije odlučilo unutar tri mjeseca od dana kada mu je predmet upućen, predložene mjere usvaja Komisija.
   Članak 8.
   Prilog se može izmijeniti ili dopuniti u skladu s postupkom utvrđenim u članku 7.
   Članak 9.
   Svaka država članica, unutar šest mjeseci od dana stupanja na snagu ove Odluke, određuje strukture i/ili tijela iz drugog i trećeg stavka članka 1. i o tome obavješćuje Komisiju i druge države članice. Tako određene strukture i/ili tijela države članice javno imenuju dijelom mreže Zajednice utvrđene ovom Odlukom.
   Članak 10.
   Za potrebe ove Odluke, nadležna tijela država članica i Komisija potiču suradnju sa zemljama nečlanicama i međunarodnim organizacijama nadležnima u području javnog zdravlja, a posebno sa Svjetskom zdravstvenom organizacijom.
   Članak 11.
   Ova se Odluka primjenjuje ne dovodeći u pitanje direktive 92/117/EEZ i 95/46/EZ.
   Članak 12.
   1.   Ova Odluka ne utječe na pravo država članica da provode ili uvedu druga rješenja, postupke i mjere za svoje nacionalne sustave za epidemiološki nadzor i kontrolu zaraznih bolesti.
   2.   Ova Odluka ne utječe na prava i obveze država članica koji proizlaze iz postojećih i budućih bilateralnih ili multilateralnih sporazuma ili konvencija u području na koje se odnosi ova Odluka.
   Članak 13.
   Komisija uz pomoć država članica osigurava dosljednost i komplementarnost između ove Odluke i relevantnih programa i inicijativa Zajednice, uključujući one poduzete u kontekstu djelovanja za javno zdravlje, kao i, posebno, okvirnog programa za statističke podatke, projekata u području telematske razmjene podataka između uprava i okvirnog programa za istraživanja i tehnološki razvoj, a posebno telematske primjene tog programa.
   Članak 14.
   1.   Komisija Europskom parlamentu i Vijeću dostavlja redovita izvješća kojima ocjenjuje djelovanje mreže Zajednice.
   2.   U prvom izvješću, koje se dostavlja unutar tri godine od dana stupanja na snagu ove Odluke, određuju se posebno oni elementi mreže Zajednice koje bi trebalo poboljšati ili prilagoditi. Izvješće sadrži i svaki prijedlog koji Komisija smatra potrebnim za izmjenu ili prilagodbu ove Odluke.
   3.   Nakon toga, Komisija svakih pet godina ocjenjuje mrežu Zajednice, pri čemu posebnu pozornost obraća njezinom strukturnom kapacitetu i učinkovitoj uporabi resursa, te o tome dostavlja izvješće Europskom parlamentu i Vijeću.
   Članak 15.
   Ova Odluka stupa na snagu 3. siječnja 1999.
   Članak 16.
   Ova je Odluka upućena svim državama članicama.

      Sastavljeno u Bruxellesu 24. rujna 1998.

            Za Europski parlament

            Predsjednik

         J. M. GIL-ROBLES

            Za Vijeće

            Predsjednik

         J. FARNLEITNER

      (1)  SL C 123, 26.4.1996., str. 10. i

      SL C 103, 2.4.1997., str. 11.

      (2)  SL C 30, 30.1.1997., str. 1.

      (3)  SL C 337, 11.11.1996., str. 67.

      (4)  Mišljenje Europskog parlamenta od 13. studenoga 1996. (SL C 362, 2.12.1996., str. 111.), Zajedničko stajalište Vijeća od 22. srpnja 1997. (SL C 284, 19.9.1997., str. 10.) i Odluka Europskog parlamenta od 14. siječnja 1998. (SL C 34, 2.2.1998., str. 70.). Odluka Europskog parlamenta od 15. srpnja 1998. (SL C 292, 21.9.1998.). Odluka Vijeća od 20. srpnja 1998.

      (5)  SL C 329, 6.12.1993., str. 375.

      (6)  SL C 165, 17.6.1994., str. 1.

      (7)  SL C 15, 18.1.1994., str. 6.

      (8)  SL C 326, 11.12.1992., str. 1.

      (9)  SL L 95, 16.4.1996., str. 16.

      (10)  SL L 62, 15.3.1993., str. 38.

      (11)  SL L 281, 23.11.1995., str 31.

      (12)  SL L 269, 11.11.1995., str. 23.

      (13)  SL C 102, 4.4.1996., str. 1.
   PRILOG
   POPIS KATEGORIJA ZARAZNIH BOLESTI

               —

               Bolesti koje se mogu spriječiti cijepljenjem,

               —

               spolno prenosive bolesti,

               —

               virusni hepatitis,

               —

               bolesti uzrokovane hranom,

               —

               bolesti uzrokovane vodom i bolesti uzrokovane okolišem,

               —

               nozokomijalne infekcije,

               —

               ostale bolesti koje se prenose nekonvencionalnim agensima (uključujući Creutzfeldt-Jakobovu bolest),

               —

               bolesti koje su obuhvaćene međunarodnim zdravstvenim organizacijama (žutica, kolera, kuga),

               —

               ostale bolesti (bjesnoća, tifus, virusna hemoragična groznica, malarija i sve druge još uvijek neklasificirane ozbiljne epidemiološke bolesti itd.).

      Izjava Komisije

   Kako bi osigurala primjenu ove Odluke, Komisija će posebnu pažnju obratiti uspostavljanju, s obzirom na dostupna sredstva, jasno određene strukture s dostatnim brojem osoblja.


title: 2004/224/EZ: Odluka Komisije od 20. veljače 2004. o određivanju postupaka za dostavu informacija o planovima ili programima zahtijevanima na temelju Direktive Vijeća 96/62/EZ u vezi s graničnim vrijednostima određenih onečišćujućih tvari u zraku (priopćena pod brojem dokumenta C(2004) 491)  Tekst značajan za EGP

text:
               15/Sv. 17

               HR

               Službeni list Europske unije

               106

         32004D0224

               L 068/27

               SLUŽBENI LIST EUROPSKE UNIJE

         ODLUKA KOMISIJE
   od 20. veljače 2004.
   o određivanju postupaka za dostavu informacija o planovima ili programima zahtijevanima na temelju Direktive Vijeća 96/62/EZ u vezi s graničnim vrijednostima određenih onečišćujućih tvari u zraku
   (priopćena pod brojem dokumenta C(2004) 491)
   (Tekst značajan za EGP)
   (2004/224/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 96/62/EZ od 27. rujna 1996. o procjeni i upravljanju kvalitetom zraka (1), a posebno njezin članak 12. stavak 1.,
   budući da:

               (1)

               Temeljem članka 8. stavka 3. Direktive 96/62/EZ, u državama članicama trebaju biti izrađeni planovi ili programi za postizanje graničnih vrijednosti utvrđenih Direktivom Vijeća 1999/30/EZ od 22. travnja 1999. o graničnim vrijednostima za sumporov dioksid, dušikov dioksid i dušikov oksid, lebdeće čestice i olovo u zraku (2) te u Direktivi 2000/69/EZ Europskog parlamenta i Vijeća od 16. studenoga 2000. o graničnim vrijednostima za benzen i ugljikov monoksid u zraku (3) za one zone i aglomeracije u kojima su prekoračene granične vrijednosti i granice tolerancije. Ti planovi i programi trebaju uključivati barem one informacije popisane u Prilogu IV. Direktivi 96/62/EZ. Komisija treba redovito provjeravati provedbu tih planova i programa.

               (2)

               Članak 11. Direktive 96/62/EZ zahtijeva od država članica da jedanput godišnje Komisiji podnesu svoje planove i programe.

               (3)

               Dok se planovi i programi mogu izrađivati u skladu sa specifičnim administrativnim zahtjevima svake države članice, podaci koji se podnose Komisiji trebaju biti usklađeni i strukturirani u skladu s detaljnim postupcima koji su utvrđeni ovom Odlukom.

               (4)

               Mjere predviđene ovom Odlukom u skladu su s mišljenjem Odbora osnovanog na temelju članka 12. Direktive 96/62/EZ,

         DONIJELA JE OVU ODLUKU:
   Članak 1.
   Prilikom dostave informacija o planovima ili programima iz članka 8. stavka 3. Direktive 96/62/EZ, kako je propisano njezinim člankom 11. stavkom 1. točkom (a) podtočkom iii., koje se odnose na granične vrijednosti utvrđene u direktivama 1999/30/EZ i 2000/69/EZ, države članice predstavljaju te informacije strukturirane na način kako je to utvrđeno u Prilogu ovoj Odluci.
   Cjeloviti planovi i programi stavljaju se na raspolaganje Komisiji na njezin zahtjev.
   Članak 2.
   Ova je Odluka upućena državama članicama.

      Sastavljeno u Bruxellesu 20. veljače 2004.

            Za Komisiju

         Margot WALLSTRÖM

            Članica Komisije

      (1)  SL L 296, 21.11.1996., str. 55. Direktiva kako je izmijenjena Uredbom (EZ) br. 1882/2003 Europskog parlamenta i Vijeća (SL L 284, 31.10.2003., str. 1.).

      (2)  SL L 163, 29.6.1999., str. 41. Direktiva kako je izmijenjena Odlukom Komisije 2001/744/EZ (SL L 278, 23.10.2001., str. 35.).

      (3)  SL L 313, 13.12.2000., str. 12.

      PRILOG
      UVOD
      Izvješće Komisiji predaje se u sedam dolje opisanih obrazaca. Za svaki plan ili program mora biti ispunjen skup svih obrazaca. U obrascu 1. navode se općeniti podaci o predmetnom planu ili programu. Od drugog do šestog obrasca u svakom se stupcu opisuje okolnost u kojoj je došlo do prekoračenja, a na koju se odnosi dotični plan ili program. Stanje prekoračenja određeno je područjem prekoračenja i graničnom vrijednošću (GV) uvećanom za granicu tolerancije (GV + GT) koja je prekoračena u tom području. Područje prekoračenja je lokacija ili skup lokacija na kojima je utvrđeno da je u referentnoj godini razina prekoračila GV + GT. Referentna godina je godina u kojoj je došlo do prekoračenja koje je, na temelju članka 8. Direktive 96/62/EZ, dovelo do obveze izrade ili provedbe plana i programa. Od drugog do šestog obrasca svaki redak sadrži opisni element za stanje prekoračenja.
      Područje prekoračenja može se sastojati od nekoliko lokacija na kojima je u referentnoj godini utvrđeno da je došlo do prekoračenja GV + GT, pod uvjetom da su određeni opisni elementi za te lokacije usporedivi ili identični. Od drugog do šestog obrasca ti su opisni elementi navedeni šifrom grupiranja koja je utvrđena u polju 1. Za one opisne elemente za koje je dopušteno da se razlikuju s obzirom na lokaciju, u polju 1. navedene su druge šifre; one pobliže određuju na koji se način združuju različiti elementi.
      Sažeti opisi pojedinih mjera navedeni su u obrascu 7.
      POLJE 1.

         Specifikacija načina na koje se lokacije na kojima je utvrđeno da je došlo do prekoračenja GV + GT mogu grupirati u jedno stanje prekoračenja: šifre grupiranja koje su navedene za svaku stavku u donjim obrascima

                  Šifra grupiranja

                  Značenje šifre grupiranja

                  N.A.

                  Nije primjenjivo

                  S

                  Ova stavka treba biti jedinstveni opis (ne popis, raspon ni ukupno) koji se odnosi na sve lokacije koje su grupirane

                  L

                  Ako je grupirana, ova stavka sadržava popis (1) svih stavki lokacija

                  LS

                  Ako je grupirana, ova stavka sadržava popis (1) svih stavki lokacija ili jedinstveni opis

                  R

                  Ako je grupirana, ova stavka sadržava raspon stavki različitih lokacija: minimalna vrijednost – maksimalna vrijednost

                  T

                  Ako je grupirana, ova stavka sadržava ukupan zbroj svih stavki lokacija

      OBRAZAC 1

         Općeniti podaci o planu i programu

                              a.

                              Referentna godina

                  N.A.

                              b.

                              Država članica

                  N.A.

                              c.

                              Uputa na plan i program

                  N.A.

                              d.

                              Popis šifri stanja prekoračenja opisanih u obrascima od 2. do 6.

                  N.A.

                              e.

                              Naziv tijela nadležnog za izradu plana i programa koji se odnosi na stanje prekoračenja

                  N.A.

                              f.

                              Adresa nadležnog tijela

                  N.A.

                              g.

                              Ime osobe za kontakt

                  N.A.

                              h.

                              Adresa osobe za kontakt

                  N.A.

                              i.

                              Telefonski broj osobe za kontakt

                  N.A.

                              j.

                              Broj faksa osobe za kontakt

                  N.A.

                              k.

                              Adresa elektroničke pošte osobe za kontakt

                  N.A.

                              l.

                              Opaske u svrhu pojašnjavanja ako je potrebno

                  N.A.

                              1.

                              Pod b.: države članice označavaju se sljedećim oznakama: Austrija: AT; Belgija: BE; Danska: DK; Finska: FI; Francuska: FR; Njemačka: DE; Grčka: EL; Irska: IE; Italija: IT; Luksemburg: LU; Nizozemska: NL; Portugal: PT; Španjolska: ES; Švedska: SE; Ujedinjena Kraljevina: UK.

                              2.

                              Pod c.: uputa na plan ili program mora biti potpuna i detaljna uputa na dokument(e) u kojem(-ima) je plan ili program opisan u potpunosti. Dodatno se može navesti i internetska adresa.

                              3.

                              Pod g.: osoba za kontakt je ona osoba kojoj se Komisija obraća ako zahtijeva dodatne informacije o bilo kojem aspektu ovog obrasca za izvješćivanje.

      OBRAZAC 2.

         Opis prekoračenja granične vrijednosti

                              a.

                              Broj šifre stanja prekoračenja

                  N.A.

                              b.

                              Onečišćujuća tvar

                  S

                              c.

                              Šifra zone

                  L

                              d.

                              Ime grada(-ova) ili općine(-a)

                  L

                              e.

                              Ispuniti samo ako je onečišćujuća tvar SO2, NO2 ili PM10: granična vrijednost za koju je prekoračena GV + GT [sat/dan/godina]

                  S

                              f.

                              Razina koncentracije u referentnoj godini:

                              —

                              koncentracija u μg/m3 ako je to primjenjivo
                              ili

                  R

                              —

                              prosječna koncentracija CO u mg/m3 tijekom maksimalno 8 sati ako je to primjenjivo
                              Ili

                  R

                              —

                              ukupan broj prekoračenja izražen u odnosu na GV + GT ako je to primjenjivo

                  R

                              g.

                              Ispuniti samo ako je GV izražena kao broj prekoračenja numeričke koncentracije: ukupan broj prekoračenja u referentnoj godini izražen u odnosu na GV

                  R

                              h.

                              Razina koncentracije u referentnoj godini izražena u odnosu na ostale GV predmetnih onečišćujućih tvari, a koje se odnose na zaštitu zdravlja, ako takva GV postoji

                              —

                              koncentracija u μg/m3 ako je to primjenjivo
                              Ili

                  R

                              —

                              ukupan broj prekoračenja izražen u odnosu na GV ako je to primjenjivo

                  R

                              i.

                              Koncentracije uočene tijekom prethodnih godina, ako su dostupne, a koje nisu prethodno bile dostavljene Komisiji

                              —

                              godina i koncentracija u μg/m3 ako je to primjenjivo
                              ili

                  L

                              —

                              godina i prosječna koncentracija CO tijekom maksimalno 8 sati ako je to primjenjivo
                              Ili

                  L

                              —

                              godina i ukupan broj prekoračenja izražen u odnosu na GV + GT ako je to primjenjivo

                  L

                              j.

                              Ako je prekoračenje utvrđeno mjerenjem:

                              —

                              oznaka postaje na kojoj je uočeno prekoračenje

                  L

                              —

                              zemljopisne koordinate postaje

                  L

                              —

                              klasifikacija postaje

                  S

                              k.

                              Ako je prekoračenje utvrđeno izračunom prema modelu:

                              —

                              navođenje lokacije područja prekoračenja

                  LS

                              —

                              klasifikacija područja

                  S

                              l.

                              Procjena površine područja (km2) u kojem je u referentnoj godini razina bila iznad GV

                  T

                              m.

                              Procjena dužine ceste (km) na kojoj je u referentnoj godini razina bila iznad GV

                  T

                              n.

                              Procjena ukupnog broja stanovnika koji su u referentnoj godini bili izloženi razinama višima od GV

                  T

                              o.

                              Opaske u svrhu pojašnjavanja ako je potrebno

                  N.A.

                              1.

                              Pod a.: svakom stanju prekoračenja treba dodijeliti šifru koja će biti jedinstvena unutar države članice.

                              2.

                              Pod b.: onečišćujuća tvar treba biti označena kao „SO2”, „NO2”, „PM10”, „Pb” za olovo, „C6H6” za benzen i „CO”.

                              3.

                              Pod c.: šifra zone je identična onoj koja je podnesena u godišnjem upitniku 2001/839/EZ za referentnu godinu.

                              4.

                              Pod d.: ako područje prekoračenja obuhvaća više od jednoga grada ili općine, navode se svi gradovi i općine u kojima je utvrđeno da je došlo do prekoračenja i odvajaju se točkom sa zarezom.

                              5.

                              Pod e: granična vrijednost za koju je prekoračena GV + GT treba biti označena kao „h” (na osnovu prosjeka po satu), „d” (dnevni prosjeci) ili „a” (godišnji prosjeci).

                              6.

                              Pod f. i h.: ako je prekoračenje utvrđeno pomoću modeliranja, u ovom i sljedećim obrascima navodi se najviša razina u području prekoračenja.

                              7.

                              Pod i.: informacije se navode u sljedećem obliku: „godina: koncentracija”. Navodi za nekoliko godina odvajaju se točkom sa zarezom. Nedostupnost podataka označuje se kao „n.a.”, a ranije dostavljeni podaci kao „com”.

                              8.

                              Pod j.: „oznaka postaje na kojoj je uočeno prekoračenje” je ona oznaka koja je upotrijebljena u godišnjem upitniku za referentnu godinu (Odluka Komisije 2001/839/EZ).

                              9.

                              Pod j.: za „zemljopisne koordinate postaje” i „klasifikaciju postaje” koriste se specifikacije koje su već u uporabi za razmjenu podataka na temelju Odluke 97/101/EZ o razmjeni informacija.

                              10.

                              Pod k.: oznake za „klasifikaciju postaje” također se koriste za „klasifikaciju područja”. Ako područje prekoračenja utvrđeno pomoću modeliranja uključuje više od jedne klase, navode se oznake klasa, odvojene točkom sa zarezom.

                              11.

                              Pod l. i m.: „površina područja (km2) na kojem je razina bila iznad GV” označava veličinu predmetnog područja u kojem je došlo do prekoračenja. Može se ostaviti prazno ako se radi o prometnim postajama ili prometnim područjima. „Dužina ceste (km) na kojoj je razina bila iznad GV” navodi se samo za prekoračenja na prometnim postajama ili, u slučaju utvrđivanja pomoću modeliranja, za prometna područja. Ona označava ukupnu duljinu dijelova ceste na kojima je došlo do prekoračenja s jedne ili obje strane.

                              12.

                              Pod n.: „stanovništvo izloženo razinama višim od GV” označava procijenjeni prosječan broj ljudi koji su bili prisutni tijekom prekoračenja granične vrijednosti.

      OBRAZAC 3.

         Analiza uzroka koji su doveli do prekoračenja u referentnoj godini

                              a.

                              Šifra stanja prekoračenja

                  N.A.

                              b.

                              Procjena regionalne pozadinske razine

                              —

                              godišnja prosječna koncentracija u μg/m3 ako je to primjenjivo
                              ili

                  R

                              —

                              prosječna koncentracija CO u mg/m3 tijekom maksimalno 8 sati ako je to primjenjivo
                              Ili

                  R

                              —

                              ukupan broj prekoračenja izražen u odnosu na GV ako je to primjenjivo

                  R

                              c.

                              Procjena ukupne pozadinske razine

                              —

                              godišnja prosječna koncentracija u μg/m3 ako je to primjenjivo
                              ili

                  R

                              —

                              prosječna koncentracija CO u mg/m3 tijekom maksimalno 8 sati ako je to primjenjivo
                              ili

                  R

                              —

                              ukupan broj prekoračenja izražen u odnosu na GV ako je to primjenjivo

                  R

                              d.

                              Navođenje doprinosa lokalnih izvora prekoračenju graničnih vrijednosti:

                              —

                              promet

                  S

                              —

                              industrija, uključujući proizvodnju toplinske i električne energije

                  S

                              —

                              poljoprivreda

                  S

                              —

                              komercijalni i stambeni izvori

                  S

                              —

                              prirodni izvori

                  S

                              —

                              ostalo

                  S

                              e.

                              Uputa na popis emisija korišten tijekom analize

                  N.A.

                              f.

                              Ako se radi o iznimnim okolnostima: navesti kakvi su lokalni klimatski uvjeti

                  S

                              g.

                              Ako se radi o iznimnim okolnostima: navesti kakva je lokalna topografija

                  S

                              h.

                              Opaske u svrhu pojašnjavanja ako je potrebno

                  N.A.

                              1.

                              Pod b. i c.: pozadinska razina je koncentracija onečišćujućih tvari u većim razmjerima nego što je područje prekoračenja. Regionalna pozadinska razina je razina za koju se procjenjuje da se javlja u slučaju nepostojanja izvora unutar udaljenosti od 30 km. Za lokacije u gradu to bi bila pozadinska razina u slučaju nepostojanja grada. Za prekoračenje koje se javlja zbog prijenosa onečišćenja zraka na velike udaljenosti, regionalna pozadinska razina može biti jednaka prekoračenju o kojem se izvješćuje u obrascu 2. Ukupna pozadinska razina je ona razina za koju se procjenjuje da se javlja u slučaju nepostojanja lokalnih izvora (s visokim dimnjacima unutar otprilike 5 km i niskim izvorima unutar otprilike 0,3 km – ova udaljenost može biti i manja, na primjer za grijanje stambenih područja, ili veća, na primjer za čeličane). Ukupna pozadinska razina uključuje regionalnu pozadinsku razinu. U gradu je ukupna pozadinska razina urbana pozadinska razina, odnosno razina koja bi se javila u slučaju nepostojanja značajnih izvora u neposrednoj blizini. U ruralnom području ukupna pozadinska razina otprilike je jednaka regionalnoj pozadinskoj razini.

                              2.

                              Pod d.: doprinosi lokalnih izvora izražavaju se brojevima u nizu, pri čemu se „1” koristi za izvor koji naviše doprinosi, „2” za drugi po veličini itd. Izvori koji ne doprinose u značajnijoj mjeri označavaju se s „-”.

                              3.

                              Pod d.: ako je navedeno da je doprinos „ostalih” izvora značajan, u stavci „Opaske u svrhu pojašnjavanja” pojašnjava(ju) se vrsta (vrste) izvora.

                              4.

                              Pod f.: iznimni lokalni klimatski uvjeti označavaju se s „+”.

                              5.

                              Pod g: iznimna lokalna topografija označava se s „+”.

      OBRAZAC 4

         Polazišna razina

                              a.

                              Šifra stanja prekoračenja

                  N.A.

                              b.

                              Kratak opis scenarija emisije koji se koristi za polazišnu analizu:

                              —

                              izvori koji doprinose regionalnoj pozadinskoj razini

                  S

                              —

                              regionalni izvori koji doprinose ukupnoj pozadinskoj razini, ali ne i regionalnoj pozadinskoj razini

                  S

                              —

                              lokalni izvori ako su relevantni

                  S

                              c.

                              Očekivane razine tijekom prve godine u kojoj treba zadovoljiti graničnu vrijednost:

                              —

                              regionalna pozadinska polazišna razina:

                  Godišnja prosječna koncentracija u μg/m3 ako je to primjenjivo
                  ili

                  R

                  Prosječna koncentracija CO u mg/m3 tijekom maksimalno 8 sati ako je to primjenjivo
                  ili

                  R

                  Ukupan broj prekoračenja izražen u odnosu na GV ako je to primjenjivo

                  R

                              —

                              ukupna pozadinska polazišna razina:

                  Godišnja prosječna koncentracija u μg/m3 ako je to primjenjivo
                  ili

                  R

                  Prosječna koncentracija CO u mg/m3 tijekom maksimalno 8 sati ako je to primjenjivo
                  Ili

                  R

                  Ukupan broj prekoračenja izražen u odnosu na GV ako je to primjenjivo

                  R

                              —

                              polazišna razina na lokaciji prekoračenja:

                  Godišnja prosječna koncentracija u μg/m3 ako je to primjenjivo
                  ili

                  R

                  Prosječna koncentracija CO u mg/m3 tijekom maksimalno 8 sati ako je to primjenjivo
                  Ili

                  R

                  Ukupan broj prekoračenja izražen u odnosu na GV ako je to primjenjivo

                  R

                              d.

                              Jesu li potrebne bilo koje druge mjere, osim onih propisanih postojećim zakonodavstvom, da bi se osiguralo postizanje granične vrijednosti do zadanog roka za usklađivanje? [d/n]

                  S

                              e.

                              Opaske u svrhu pojašnjavanja ako je potrebno

                  N.A.

                              1.

                              Obrazac 4. se ispunjava za onu graničnu vrijednost ili vrijednosti čiji je GV + GT prekoračen.

                              2.

                              Polazišna razina je koncentracija koju se može očekivati u godini u kojoj granična vrijednost stupa na snagu bez bilo kakvih dodatnih mjera osim onih koje su već dogovorene ili koje su navedene u postojećem zakonodavstvu.

      OBRAZAC 5.

         Detalji o mjerama osim onih koje su navedene u postojećem zakonodavstvu

                              a.

                              Šifra stanja prekoračenja

                  N.A.

                              b.

                              Oznaka(-e) mjere(-a)

                  S

                              c.

                              Planirani raspored provedbe

                  L

                              d.

                              Pokazatelj(i) za praćenje napretka

                  S

                              e.

                              Dodijeljena sredstva (godina; iznos u EUR)

                  T

                              f.

                              Procijenjeni ukupni troškovi (iznos u EUR)

                  T

                              g.

                              Procijenjena razina u godinama u kojima treba postići graničnu vrijednost, uzimajući u obzir dodatne mjere

                  R

                              h.

                              Opaske u svrhu pojašnjavanja ako je potrebno

                  N.A.

                              1.

                              Obrazac 5. se ispunjava samo ako analiza zahtijevana obrascem 4. pokaže da se ne očekuje postizanje graničnih vrijednosti pomoću mjera koje postojeće zakonodavstvo već zahtijeva.

                              2.

                              Pod b.: svaka mjera se označava šifrom koja se odnosi na mjeru opisanu u obrascu 7.

                              3.

                              Pod c.: za različite faze provedbe navode se ključne riječi, iza kojih slijedi datum ili razdoblje u obliku „mm/gg”. Stavke trebaju biti odvojene točkom sa zarezom.

                              4.

                              Pod e. i f.: dodijeljena sredstva odnose se samo na ona iz javnih fondova; procijenjeni ukupni troškovi uključuju i one troškove koje snosi (snose) zahvaćeni sektor(i).

      OBRAZAC 6.

         Moguće mjere koje još nisu poduzete i dugoročne mjere (neobvezatno)

                              a.

                              Šifra stanja prekoračenja

                  N.A.

                              b.

                              Šifra(-e) mogućih mjera koje još nisu poduzete

                  LS

                              c.

                              Za mjere koje još nisu poduzete:

                  administrativna razina na kojoj bi se mjera mogla poduzeti

                  LS

                  razlog za nepoduzimanje mjere

                  LS

                              d.

                              Oznaka(-e) dugoročnih mjera

                  LS

                              e.

                              Opaske u svrhu pojašnjavanja ako je potrebno

                  N.A.

                              1.

                              Pod b. i d.: svaka mjera se označava oznakom koja se odnosi na mjeru opisanu u obrascu 7. Ako je naznačeno više od jedne mjere, oznake se odvajaju točkom sa zarezom.

                              2.

                              Pod c.: za obilježavanje administrativne razine na kojoj bi se mogla poduzeti neka mjera koriste se sljedeće oznake: A: lokalna; B: regionalna; C: nacionalna; D: Europske unije; E: međunarodna koja nadilazi granice Europske unije. Ako je prikladno više od jedne razine, oznake se odvajaju točkom sa zarezom.

      OBRAZAC 7

         Sažetak mjera

                              a.

                              Šifra mjere

                  N.A.

                              b.

                              Naziv

                  N.A.

                              c.

                              Opis

                  N.A.

                              d.

                              Administrativna razina na kojoj bi se mjeru moglo poduzeti

                  LS

                              e.

                              Vrsta mjere

                  N.A.

                              f.

                              Radi li se o regulatornoj mjeri? [da/ne]

                  N.A.

                              g.

                              Vremenski raspon za smanjenje

                  N.A.

                              h.

                              Zahvaćeni izvorni sektor(-i)

                  N.A.

                              i.

                              Prostorni raspon zahvaćenih izvora

                  N.A.

                              j.

                              Opaske u svrhu pojašnjavanja ako je potrebno

                  N.A.

                              1.

                              Obrazac 7. se koristi za opisivanje mjera spomenutih u obrascima 5. ili 6. Za svaku mjeru se ispunjava jedan stupac obrasca 7.

                              2.

                              Pod a.: svakoj se mjeri dodjeljuje jedinstvena oznaka.

                              3.

                              Pod c.: opis mjere podrazumijeva slobodno napisani tekst, obično od 100 do 200 riječi.

                              4.

                              Pod d.: za obilježavanje administrativne razine na kojoj bi se mogla poduzeti neka mjera koriste se sljedeće oznake: A: lokalna; B: regionalna; C: nacionalna.

                              5.

                              Pod e.: za obilježavanje vrste mjere koriste se sljedeće oznake: A: ekonomska/fiskalna; B: tehnička; C: edukacijska/informacijska; D: ostalo.

                              6.

                              Pod g.: za obilježavanje vremenskog raspona za postizanje smanjenja koncentracije pomoću mjere koriste se sljedeće oznake: A: kratkoročno; B: srednjoročno (oko jedne godine); C. dugoročno.

                              7.

                              Pod h.: za obilježavanje izvornog sektora zahvaćenog mjerom koriste se sljedeće oznake: A: transport; B: industrija, uključujući proizvodnju toplinske i električne energije; C: poljoprivreda; D: komercijalni i stambeni izvori; E: ostalo.

                              8.

                              Pod e. i h.: ako se koristi oznaka za „ostalo”, ona se pojašnjava u stavki „opaske u svrhu pojašnjavanja”.

                              9.

                              Pod i.: za obilježavanje prostornog raspona izvora zahvaćenih određenom mjerom treba koristiti sljedeće oznake:

                              10.

                              Pod d. - i.: Ako se primjenjuje više od jedne oznake, one se odvajaju točkom sa zarezom.

         (1)  Svi popisi sadržavaju istovjetan slijed lokacija. Stavke za odvojene lokacije odvajaju se dvostrukom kosom crtom „//”.


title: 2000/288/EZ: Odluka Komisije od 4. travnja 2000. o izmjeni Odluke 92/486/EEZ o uspostavljanju načina suradnje između centra domaćina ANIMO i država članica (priopćena pod brojem dokumenta C(2000) 922)  Tekst značajan za EGP

text:
                  03/Sv. 42

                  HR

                  Službeni list Europske unije

                  45

            32000D0288

                  L 098/37

                  SLUŽBENI LIST EUROPSKE UNIJE

            ODLUKA KOMISIJE
      od 4. travnja 2000.
      o izmjeni Odluke 92/486/EEZ o uspostavljanju načina suradnje između centra domaćina ANIMO i država članica
      (priopćena pod brojem dokumenta C(2000) 922)
      (Tekst značajan za EGP)
      (2000/288/EZ)
      KOMISIJA EUROPSKIH ZAJEDNICA,
      uzimajući u obzir Ugovor o osnivanju Europske zajednice,
      uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (1), kako je zadnje izmijenjena Direktivom 92/118/EEZ (2), a posebno njezin članak 20. stavak 3.,
      budući da:

                  (1)

                  Različite studije i seminari Zajednice upućuju na to da je potrebno pregledati arhitekturu mreže ANIMO radi provedbe veterinarskog sustava koji uključuje različite kompjuterske aplikacije.

                  (2)

                  Odluku 92/486/EEZ od 25. rujna 1992. o uspostavljanju načina suradnje između centra domaćina ANIMO i država članica (3), kako je zadnje izmijenjena Odlukom 1999/716/EZ (4), trebalo bi izmijeniti kako bi se jamčio kontinuitet mreže ANIMO.

                  (3)

                  Mjere predviđene ovom Odlukom u skladu su s mišljenjem Stalnog veterinarskog odbora,

            DONIJELA JE OVU ODLUKU:
      Članak 1.
      Sljedeći se stavak dodaje članku 2. točki (a) Odluke 92/486/EEZ:

         „5.   Za razdoblje od 1. travnja 2000. do 31. ožujka 2001. koordinacijska tijela iz članka 1. osiguravaju da se ugovori iz tog članka produlje za jednu godinu.
         Sljedeći se iznos primjenjuje na ovaj stavak:
         386 EUR po jedinici (središnjoj jedinici, lokalnoj jedinici, granična inspekcijska postaja) za sve ANIMO jedinice popisane u Odluci 2000/287/EZ (*).

      Članak 2.
      Ova se Odluka primjenjuje od 1. travnja 2000.
      Članak 3.
      Ova je Odluka upućena državama članicama.

         Sastavljeno u Bruxellesu 4. travnja 2000.

               Za Komisiju

            David BYRNE

               Član Komisije

         (1)  SL L 224, 18.8.1990., str. 29.

         (2)  SL L 62, 15.3.1993., str. 49.

         (3)  SL L 291, 7.10.1992., str. 20.

         (4)  SL L 289, 11.11.1999., str. 1.


title: 2004/436/EZ: Odluka Komisije od 29. travnja 2004. o izmjeni Odluke 94/984/EZ u pogledu uvjeta zdravlja životinja i veterinarskog certificiranja za svježe meso peradi koje se provozi kroz Zajednicu ili je privremeno uskladišteno u Zajednici (priopćena pod brojem dokumenta C(2004) 1650)  Tekst značajan za EGP

text:
               03/Sv. 62

               HR

               Službeni list Europske unije

               61

         32004D0436

               L 154/60

               SLUŽBENI LIST EUROPSKE UNIJE

         ODLUKA KOMISIJE
   od 29. travnja 2004.
   o izmjeni Odluke 94/984/EZ u pogledu uvjeta zdravlja životinja i veterinarskog certificiranja za svježe meso peradi koje se provozi kroz Zajednicu ili je privremeno uskladišteno u Zajednici
   (priopćena pod brojem dokumenta C(2004) 1650)
   (Tekst značajan za EGP)
   (2004/436/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno treću alineju članka 8. stavka 5., članak 9. stavak 2. točku (b) i stavak 4. točku (c),
   budući da:

               (1)

               Direktivom Vijeća 91/494/EEZ od 26. lipnja 1991. o uvjetima zdravlja životinja kojima se uređuje trgovina svježim mesom peradi unutar Zajednice i njegov uvoz iz trećih zemalja (2) utvrđuju se opći uvjeti zdravlja životinja za uvoz u Zajednicu iz trećih zemalja.

               (2)

               Odlukom Komisije 94/984/EZ (3) utvrđuju se uvjeti zdravlja životinja i veterinarski certifikati za uvoz svježeg mesa peradi iz određenih trećih zemalja.

               (3)

               Direktivom Vijeća 97/78/EZ (4) utvrđuju se načela koja uređuju organizaciju veterinarskih pregleda za proizvode koji ulaze u Zajednicu iz trećih zemalja i neke odredbe za provoz već su predviđene u članku 11., kao što je korištenje poruka ANIMO i zajedničkog veterinarskog dokument o ulasku.

               (4)

               Međutim, potrebno je radi zaštite epidemiološke situacije u Zajednici osigurati daljnja jamstva da su pošiljke svježeg mesa peradi koje se provoze kroz Zajednicu u skladu s uvjetima zdravlja životinja pri uvozu koji se primjenjuju za odobrene zemlje u pogledu relevantnih vrsta o kojima je riječ.

               (5)

               Odluka Vijeća 79/542/EEZ od 21. prosinca 1979. o popisu trećih zemalja ili dijelova trećih zemalja kojom se propisuju uvjeti zdravlja životinja i javnog zdravstva i uvjeti za veterinarskog certificiranja za uvoz u Zajednicu nekih živih životinja i njihovog svježeg mesa (5) nedavno je bila izmijenjena tako da uključuje uvjete provoza i odstupanje za provoz kroz Rusiju navodeći posebne granične inspekcijske postaje određene za ovu namjenu.

               (6)

               Na temelju iskustva, izgleda da predočenje originalnih veterinarskih dokumenata na graničnim inspekcijskim postajama u skladu s člankom 7. Direktive 97/78/EZ, koji su izdani u trećoj zemlji izvoznici da bi ispunili propisane zahtjeve treće zemlje odredišta nije dovoljno da se učinkovito osigura ispunjavanje uvjeta zdravlja životinja koji se zahtijevaju za sigurno uvođenje predmetnih proizvoda na područje Zajednice; stoga je potrebno uvesti poseban obrazac certifikata o zdravlju životinja koji će se koristiti u provozu za predmetne proizvode.

               (7)

               Nadalje je primjereno razjasniti provođenje uvjeta iz članka 11. Direktive 97/78/EZ, da je provoz dopušten samo proizvodima iz trećih zemalja za koje ne postoji zabrana uvođenja na područje Zajednice, pozivajući se na popis trećih zemalja iz Priloga Odluci 94/984/EZ.

               (8)

               Međutim, potrebno je predvidjeti posebne uvjete za provoz kroz Zajednicu za pošiljke iz Rusije i u Rusiju zbog geografskog položaja Kalinjingrada i uzeti u obzir klimatske okolnosti koje onemogućavaju korištenje nekih luka u određenim razdobljima godine.

               (9)

               Odlukom Komisije 2001/881/EZ (6) određuje se popis graničnih inspekcijskih postaja dogovorenih za veterinarske kontrole životinja i proizvoda životinjskog podrijetla iz trećih zemalja i primjereno je navesti granične inspekcijske postaje određene za preglede takvih provoza uzimajući u obzir ovu Odluku.

               (10)

               Odluku 94/984/EZ potrebno je odgovarajuće izmijeniti.

               (11)

               Mjere predviđene ovom Odlukom su u skladu s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Odluka Komisije 94/984/EZ mijenja se kako slijedi:

               1.

               potrebno je umetnuti sljedeći članak 1.a:
               „Članak 1.a
               Države članice osiguravaju da pošiljke mesa peradi za prehranu ljudi, koje ulaze na područje Zajednice i koje su namijenjene trećoj zemlji izravnim provozom ili nakon skladištenja u skladu s člankom 12. stavkom 4. ili člankom 13. Direktive 97/78/EZ i koje nisu namijenjene uvozu u EZ ispunjavaju sljedeće zahtjeve:

                           (a)

                           dolaze s državnog područja treće zemlje ili njezinog dijela navedenog u Prilogu I. ovoj Odluci za uvoz svježeg mesa peradi;

                           (b)

                           ispunjavaju posebne uvjete o zdravlja životinja određene u potvrdi o zdravlju životinja iz obrasca certifikata, dio A ili B iz dijela 2. Priloga II.;

                           (c)

                           popraćene su certifikatom o zdravlju životinja u skladu s obrascem C, određenom u Prilogu II. dijelu 2., koju je potpisao službeni veterinar nadležne veterinarske službe treće zemlje o kojoj je riječ;

                           (d)

                           njihovu ispravnost za provoz ili skladištenje (ovisno o slučaju) potvrđuje službeni veterinar ulazne granične inspekcijske postaje na zajedničkom veterinarskom dokumentu o ulazu.”

               2.

               potrebno je umetnuti sljedeći članak 1.b:
               „Članak 1.b
               1.   Odstupajući od članka 1.a države članice dopuštaju provoz cestovnim putem ili željeznicom kroz Zajednicu, između određenih graničnih inspekcijskih postaja Zajednice navedenih u Prilogu Odluci 2001/881/EZ, pošiljaka koje dolaze iz ili su namijenjene Rusiji izravno ili preko druge treće zemlje pod uvjetom da su ispunjeni sljedeći uvjeti:

                           (a)

                           na graničnoj inspekcijskoj postaji ulaza u EZ, veterinarska služba nadležnog tijela zapečati pošiljku s pečatom sa serijskim brojem;

                           (b)

                           na dokumente koji prate pošiljku i koji su predviđeni u članku 7. Direktive 97/78/EZ službeni veterinar nadležnog tijela odgovornog za graničnu inspekcijsku postaju mora otisnuti ‚SAMO ZA PROVOZ U RUSIJU PREKO EZ’ na svakoj stranici;

                           (c)

                           moraju se poštovati zahtjevi postupka predviđeni u članku 11. Direktive 97/78/EZ;

                           (d)

                           ispravnost pošiljke za provoz potvrdio je službeni veterinar granične inspekcijske postaje ulaza na zajedničkom veterinarskom dokumentu o ulasku.

                     2.   Istovar ili skladištenje takvih pošiljki u smislu članka 12. stavka 4. ili članka 13. Direktive 97/78/EZ na području EZ-a nije dopušteno.
               3.   Nadležna tijela provode redovite provjere kako bi se osiguralo da broj pošiljaka i količine proizvoda koje napuštaju područje EZ-a odgovaraju broju i količinama koje na njega ulaze.”

               3.

               Prilozi se mijenjaju u skladu s Prilogom ovoj Odluci.

         Članak 2.
   Ova se Odluka primjenjuje od 1. svibnja 2004.
   Članak 1. stavak 1. i Prilog primjenjuju se tek od 1. siječnja 2005.
   Članak 3.
   Ova je Odluka upućena državama članicama.

      Sastavljeno u Bruxellesu 29. travnja 2004.

            Za Komisiju

         David BYRNE

            Član Komisije

      (1)  SL L 18, 23.1.2003., str. 11.

      (2)  SL L 268, 24.9.1991., str. 35. Direktiva kako je zadnje izmijenjena Direktivom 1999/89/EZ (SL L 300, 23.11.1999., str. 17.).

      (3)  SL L 378, 31.12.1994., str. 11. Odluka kako je zadnje izmijenjena Odlukom 2004/118/EZ (SL L 36, 7.2.2004., str. 34.).

      (4)  SL L 24, 30.1.1998., str. 9. Direktiva kako je zadnje izmijenjena Aktom o pristupanju iz 2003.

      (5)  SL L 146, 14.6.1979., str. 15. Odluka kako je zadnje izmijenjena Odlukom Komisije 2004/372/EZ (SL L 118, 23.4.2004., str. 45.).

      (6)  SL L 326, 11.12.2001., str. 44. Odluka kako je zadnje izmijenjena Odlukom 2004/273/EZ (SL L 86, 24.3.2004., str. 21.).
   PRILOG
   Prilog II. dio 2. Odluke 94/984/EZ mijenja se kako slijedi:

               Dodaje se sljedeći certifikat Obrazac C:


title: Odluka Komisije od 18. travnja 2011. o izmjeni Odluke 1999/93/EZ o postupku potvrđivanja sukladnosti građevnih proizvoda u skladu s člankom 20. stavkom 2. Direktive Vijeća 89/106/EEZ u vezi s vratima, prozorima, kapcima, roletama, ulaznim vratima i pripadajućim metalnim elementima (priopćena pod brojem dokumenta C(2011) 2587)  Tekst značajan za EGP

text:
               13/Sv. 59

               HR

               Službeni list Europske unije

               203

         32011D0246

               L 103/114

               SLUŽBENI LIST EUROPSKE UNIJE

         ODLUKA KOMISIJE
   od 18. travnja 2011.
   o izmjeni Odluke 1999/93/EZ o postupku potvrđivanja sukladnosti građevnih proizvoda u skladu s člankom 20. stavkom 2. Direktive Vijeća 89/106/EEZ u vezi s vratima, prozorima, kapcima, roletama, ulaznim vratima i pripadajućim metalnim elementima
   (priopćena pod brojem dokumenta C(2011) 2587)
   (Tekst značajan za EGP)
   (2011/246/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica u odnosu na građevne proizvode  (1), a posebno njezin članak 13. stavak 4.,
   nakon savjetovanja sa Stalnim odborom za graditeljstvo,
   budući da:

               (1)

               Komisija je 25. siječnja donijela Odluku 1999/93/EZ o postupku potvrđivanja sukladnosti građevnih proizvoda prema članku 20. stavku 2. Direktive Vijeća 89/106/EEZ u vezi s vratima, prozorima, kapcima, roletama, ulaznim vratima i pripadajućim metalnim elementima  (2).

               (2)

               Članak 13. Direktive 89/106/EEZ predviđa da se sukladnost utvrđuje u skladu s Prilogom III. toj Direktivi.

               (3)

               Nakon analize namijenjenih uporaba vrata i ulaznih vrata potrebno je izmijeniti odgovarajuće postupke potvrđivanja sukladnosti kako bi se uključile odredbe za metalne elemente za prozore i vrata koji se ne koriste u odijeljenim prostorima koji ne propuštaju vatru/dim, niti na putovima za evakuaciju.

               (4)

               Odluku 1999/93/EZ je stoga potrebno u skladu s time izmijeniti,

         DONIJELA JE OVU ODLUKU:
   Članak 1.
   Prilog III. Odluci 1999/93/EZ zamjenjuje se tekstom u Prilogu ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 18. travnja 2011.

            Za Komisiju

         Antonio TAJANI

            Potpredsjednik

      (1)  SL L 40, 11.2.1989., str. 12.

      (2)  SL L 29, 3.2.1999., str. 51.
   PRILOG

         „PRILOG III.
         SKUPINA PROIZVODA
         VRATA, PROZORI, KAPCI, ROLETE, ULAZNA VRATA I PRIPADAJUĆI METALNI ELEMENTI
         (1/1)
         1.   Sustavi potvrđivanja sukladnosti
         Za dolje navedeni proizvod (proizvode) i namjenu (namjene), CEN/Cenelec mora odrediti sljedeći sustav (sustave) potvrđivanja sukladnosti prema odgovarajućoj usklađenoj europskoj normi/normama:

                     Proizvod(i)

                     Namijenjena uporaba(-e)

                     Razina(-e) ili razred(i) (Reakcija na vatru)

                     Sustav(i) potvrđivanja sukladnosti

                     Vrata i ulazna vrata (s pripadajućim metalnim elemenitma ili bez njih)

                     uporaba u odijeljenim prostorima koji ne propuštaju vatru/dim i na putovima za evakuaciju

                     —

                     1

                     ostale posebno utvrđene uporabe i/ili uporabe podložne specifičnim zahtjevima, naročito u vezi buke, energije, nepropusnosti i sigurnosti uporabe (tj. NE za uporabu u odijeljenim prostorima koji ne propuštaju vatru/dim, NE za uporabu na putovima za evakuaciju)

                     —

                     3

                     samo za unutarnju komunikaciju

                     —

                     4

                     Prozori (s pripadajućim metalnim elemenitma ili bez njih)

                     uporaba u odijeljenim prostorima koji ne propuštaju vatru/dim i na putovima za evakuaciju

                     —

                     1

                     sve ostalo

                     —

                     3

                     Metalni elementi za vrata, ulazna vrata i prozore

                     uporaba u odijeljenim prostorima koji ne propuštaju vatru/dim i na putovima za evakuaciju

                     —

                     1

                     sve ostalo

                     —

                     3

                     Kapci i rolete (s pripadajućim metalnim elemenitma ili bez njih)

                     vanjska uporaba

                     —

                     4

                                 Sustav 1:

                                 Vidjeti Direktivu 89/106/EEZ, Prilog III. odjeljak 2. točka i., bez ispitivanja metodom slučajnog uzorka.

                                 Sustav 3:

                                 Vidjeti Direktivu 89/106/EEZ, Prilog III. odjeljak 2. točka ii., druga mogućnost.

                                 Sustav 4:

                                 Vidjeti Direktivu 89/106/EEZ, Prilog III. odjeljak 2. točka ii., treća mogućnost.

               Specifikacija sustava treba biti takva da se može primijeniti čak i kada ne treba utvrditi učinkovitost proizvoda za određenu karakteristiku, jer najmanje jedna država članica nema nikakvih pravnih zahtjeva za takvu karakteristiku (vidjeti članak 2. stavak 1. Direktive 89/106/EEZ i, prema potrebi, točku 1.2.3 dokumenata za tumačenje). U tim slučajevima ovjera takve karakteristike ne smije biti nametnuta proizvođaču ako on ne želi deklarirati učinkovitost proizvoda u tom smislu.”


title: 2008/698/EZ: Odluka Komisije od 8. kolovoza 2008. o privremenom prihvatu i uvozu u Zajednicu registriranih konja iz Južne Afrike (priopćena pod brojem dokumenta C(2008) 4211)  Tekst značajan za EGP

text:
               03/Sv. 031

               HR

               Službeni list Europske unije

               202

         32008D0698

               L 235/16

               SLUŽBENI LIST EUROPSKE UNIJE

               08.08.2008.

      ODLUKA KOMISIJE

   od 8. kolovoza 2008.
   o privremenom prihvatu i uvozu u Zajednicu registriranih konja iz Južne Afrike
   (priopćena pod brojem dokumenta C(2008) 4211)
   (Tekst značajan za EGP)
   (2008/698/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 90/426/EEZ od 26. lipnja 1990. o uvjetima zdravlja životinja kojima se uređuje premještanje i uvoz kopitara iz trećih zemalja (1), a posebno njezin članak 13. stavak 2. i članke 14., 15., 16. i 19. točku i.,
   budući da:

               (1)

               Odluka Komisije 97/10/EZ od 12. prosinca 1996. o izmjeni Odluke Vijeća 79/542/EEZ i Odluke Komisije 92/160/EEZ, 92/260/EEZ i 93/197/EEZ s obzirom na privremeni prihvat i uvoz registriranih konja iz Južne Afrike u Zajednicu (2) bila je značajno izmijenjena (3) nekoliko puta. Radi jasnoće i racionalnosti trebalo bi kodificirati spomenutu Odluku.

               (2)

               Južna Afrika je obuhvaćena Prilogom I. Odluci Komisije 2004/211/EZ od 6. siječnja 2004. o uspostavljanju popisa trećih zemalja i dijelova njihovog područja iz kojih države članice odobravaju uvoz živih kopitara i sjemena, jajnih stanica i zametaka kopitara, te o izmjeni odluka 93/195/EEZ i 94/63/EZ (4).

               (3)

               Nakon misije veterinarske inspekcije Komisije u Južnu Afriku čini se da su stanje zdravlja životinja pod zadovoljavajućom kontrolom dobro strukturiranih i organiziranih veterinarskih službi.

               (4)

               Durina je endemična u nekim dijelovima Južne Afrike. Međutim, u pokrajini Western Cape nije bilo durine više od šest mjeseci. U Južnoj Africi više od šest mjeseci službeno nije bilo maleusa, konjskog encefalomijelitisa svih tipova, infekcijske anemije kopitara te vezikularnog stomatitisa.

               (5)

               Veterinarska tijela u Južnoj Africi su se obvezala u roku od 24 sata elektronskim putom obavijestiti Komisiju i države članice o potvrdi neke infektivne ili zarazne bolesti kopitara navedene u Prilogu A Direktivi 90/426/EEZ te o svakoj promjeni politike cijepljenja, a u odgovarajućem roku i u uvoznoj politici vezanoj za kopitare.

               (6)

               Veterinarska tijela Južne Afrike dala su određena jamstva u vezi s registriranim konjima namijenjenim za privremeni prihvat ili trajni uvoz u Zajednicu.

               (7)

               Uvjete zdravlja životinja trebalo bi utvrditi u skladu sa zdravstvenim stanjem životinja predmetne treće zemlje. Zbog potrebnih zahtjeva u vezi s kontrolom premještanja i karantenom u Južnoj Africi, ova se Odluka odnosi samo na privremeni prihvat i uvoz registriranih konja.

               (8)

               Mjere predviđene ovom Odlukom u skladu su s mišljenjem Stalnoga odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Regionalizacija Južne Afrike u pogledu privremenog prihvata i uvoza registriranih konja u Zajednicu primjenjuje se pod uvjetom da su ispunjena dodatna jamstva iz Priloga I.
   Članak 2.
   Odluka 97/10/EZ stavlja se izvan snage.
   Upućivanja na Odluku stavljenu izvan snage smatraju se upućivanjima na ovu Odluku i tumače se u skladu s korelacijskom tablicom u Prilogu IV.
   Članak 3.
   Ova je Odluka upućena državama članicama.

      Sastavljeno u Bruxellesu 8. kolovoza 2008.

            Za Komisiju

            Predsjednik

         José Manuel BARROSO

      (1)  SL L 224, 18.8.1990., str. 42.

      (2)  SL L 3, 7.1.1997., str. 9.

      (3)  Vidjeti Prilog III.

      (4)  SL L 73, 11.3.2004., str. 1.
   PRILOG I.

      Dodatna jamstva koja se primjenjuju na regionalizaciju Južne Afrike u vezi s privremenim prihvatom i uvozom registriranih konja u Zajednicu

   1.   U Južnoj Africi treba obvezno prijaviti sljedeće bolesti:

               Konjsku kugu (AHS), maleus, durinu, konjski encefalomijelitis svih tipova, uključujući venezuelanski konjski encefalomijelitis, infekcioznu anemiju kopitara, vezikularni stomatitis, bedrenicu i bjesnoću.

               Cijela pokrajina Western Cape proglašena je „područjem kontrole konjske kuge” u skladu s odredbama Zakona o životinjskim bolestima. U vezi s regionalizacijom radi konjske kuge pokrajina Western Cape podijeljena je na područje slobodno od konjske kuge, ugroženo i zaraženo područje.

               U pokrajini Western Cape konjska kuga je „nadzirana bolest” u skladu s odredbama Zakona o životinjskim bolestima.

         2.   Regionalizacija
   2.1.   Područje slobodno od konjske kuge:
   Metropolitansko područje Cape Towna je područje slobodno od konjske kuge i razgraničeno je na sljedeći način:

               —

               :

               sjeverna granica

               :

               Blaauwberg Road (M14),

               —

               :

               istočna granica

               :

               Koeberg Road (M14), Plattekloof Road (M14), N7 Highway, N1 Highway i M5 Highway,

               —

               :

               južna granica

               :

               Ottery Road, Prince George’s Drive, Wetton Road, Riverstone Road, Tennant Road, Newlands Drive, Paradise Road, Union Drive, Rhodes Drive do postaje Newslands Forestry i preko Echo Gorge of Table Mountain do Camps Baya,

               —

               :

               zapadna granica

               :

               obala od Camps Baya do Blaauwberg Roada.

         2.2.   Područje ugroženo konjskom kugom:
   Područje slobodno od konjske kuge okruženo je ugroženim područjem u širini od najmanje 50 km, što uključuje sudske okruge Cape Town, Vredenburg, Hopefield, Mooreesburg, Malmesbury, Wellington, Paarl, Stellenbosch, Kuilsrivier, Goodwood, Wynberg, Simonstown, Somerset West, Mitchells Plain i Strand, a na sjeveru je razgraničeno rijekom Berg Rivier, na istoku planinama Hottentots Holland Mountains, te na jugu i zapadu obalom.
   2.3.   Područje zaraženo konjskom kugom:
   Ugroženo područje okruženo je zaraženim područjem širine od najmanje 100 km koja obuhvaća sudske okruge Clanwilliam, Piketberg, Ceres, Tulbagh, Worcester, Caledon, Hermanus, Bredasdorp, Robertson, Montagu, Swellendam.
   2.4.   Zona zaražena konjskom kugom:
   Dio državnog područja Južne Afrike izvan pokrajine Western Cape i dio pokrajine Western Cape izvan područja slobodnog od AHS-a, te zaraženog i ugroženog područja, a obuhvaća sudske okruge Vanrynsdorp, Vredendal, Laingsburg, Ladismith, Heidelberg, Riversdale, Mossel Bay, Calitzdorp, Oudtshoorn, George, Knysna, Uniondale, Prince Albert, Beaufort West i Murraysburg.
   3.   Cijepljenje
   3.1.   U području slobodnom od AHS-a i u ugroženom području nije dozvoljeno sustavno cijepljenje protiv konjske kuge.
   Međutim, direktor za zdravlje životinja pri Ministarstvu poljoprivrede Južne Afrike iznimno može dozvoliti cijepljenje registriranim polivalentnim cjepivom protiv AHS-a u skladu s uputama proizvođača, a da ga provode isključivo veterinar ili nadležni državni veterinarski tehničar na konjima za koje je planirano da napuste područje slobodno od AHS-a ili ugroženo područje izvan vanjskog ruba ugroženog područja, pod uvjetom da spomenuti konji ne smiju napustiti gospodarstvo do polaska na odredište izvan područja slobodnog od AHS-a i ugroženog područja, a cijepljenje se upisuje u putovnicu.
   3.2.   Kad se cijepljenje registriranih konja protiv konjske kuge provodi na područjima koja su izvan područja slobodnog od AHS-a i ugroženog područja, obavlja ga veterinar ili ovlašteni državni veterinarski tehničar primjenom registriranog polivalentnog cjepiva protiv AHS-a u skladu s uputama proizvođača cjepiva, a cijepljenje se upisuje u putovnicu.
   4.   Registracija gospodarstava i identifikacijska oznaka kopitara
   4.1.   Na području slobodnom od AHS-a sva gospodarstva (gospodarstva u smislu članka 2. točke (a) Direktive 90/426/EEZ) identificirana su, registrirana i nadzirana od strane državnog veterinara na tom području.
   4.2   Svi kopitari koji žive na području slobodnom od AHS-a imaju identifikacijsku oznaku i vode se u evidenciji koja sadrži podatke o premještanju i anamnezi cijepljenja životinje.
   5.   Kontrola premještanja
   5.1.   Zabranjeno je premještanje kopitara iz zaražene zone u zaraženo područje, u ugroženo područje i na područje slobodno od AHS-a, te premještanje kopitara iz zaraženog područja u ugroženo područje i na područje slobodno od AHS-a, te premještanje iz ugroženog područja u područje slobodno od AHS-a.
   5.2.   Odstupajući od zabrana utvrđenih u točki 5.1., jedino kopitari koji nisu registrirani konji mogu biti primljeni iz zaražene zone u zaraženo područje, ugroženo područje i na područje slobodno od AHS-a, iz zaraženog područja u ugroženo područje i na područje slobodno od AHS-a, te iz ugroženog područja u područje slobodno od AHS-a, isključivo pod uvjetima iz članka 5. stavka 3. Direktive 90/426/EEZ.
   5.2.1.   Mjeseci lipanj, srpanj i kolovoz su razdoblje sigurnosti od insekata-vektora za potrebe članka 5. stavka 3. točke (a) Direktive 90/426/EEZ.
   5.2.2.   Kopitari koji su pušteni iz karantene imaju odgovarajuću identifikacijsku oznaku.
   5.2.3.   Pored odredbi iz točke 5.2., kopitari namijenjeni za klanje ne smiju ući na područje slobodno od AHS-a i ulaze u ugroženo područje pod nadzorom službenog veterinara samo radi trenutačnog klanja u dogovorenim klaonicama.
   5.3.   Odstupajući od odredaba iz točke 5.1., može se dozvoliti premještanje registriranih konja iz zaražene zone u zaraženo područje pod sljedećim uvjetima:

               5.3.1.

               konja se identificira putovnicom u koju se upisuju pojedinosti o cijepljenju;

               5.3.2.

               premještanje konja unaprijed najavljuje službeni veterinar izdavatelj odgovornom službenom veterinaru u odredišnom okrugu;

               5.3.3.

               uz konja se šalje certifikat koji je dio putovnice, a izdaje ga službeni veterinar (službeni veterinar u smislu članka 2. točke (h) Direktive 90/426/EEZ) u prostorijama podrijetla;

               5.3.4.

               u certifikatu se navodi da:

                           —

                           je konj bio klinički pregledan u razdoblju od 48 sati prije otpreme i da nije bilo kliničkih znakova bolesti,

                           —

                           u posljednjih15 dana (koliko se to može osigurati) nije bio u doticaju s drugim kopitarima koji su oboljeli od infektivne ili zarazne bolesti,

                           —

                           ne potječe iz područja gdje su na snazi veterinarska ograničenja koja se odnose na bolesti prenosive na kopitare i ne dolazi s gospodarstva pod veterinarskim ograničenjima,

                           —

                           ne dolazi s gospodarstva na kojem je bilo slučajeva konjske kuge u posljednjih 60 dana,

                           —

                           ga je službeni veterinar cijepio protiv konjske kuge koristeći registrirano polivalentno cjepivo protiv konjske kuge, kao što je propisao proizvođač, najmanje 60 dana i najviše 24 mjeseca prije ulaska u zaraženo područje.

         5.4.   Odstupajući od odredaba iz točke 5.1., može se dozvoliti premještanje registriranih konja iz zaražene zone ili zaraženog područja u ugroženo područje pod sljedećim uvjetima:

               5.4.1.

               konja se identificira putovnicom u koju se upisuju pojedinosti o cijepljenju;

               5.4.2.

               premještanje konja unaprijed najavljuje službeni veterinar izdavatelj odgovornom službenom veterinaru u odredišnom okrugu;

               5.4.3.

               uz konja šalje se certifikat koji je dio putovnice, a izdaje ga službeni veterinar (službeni veterinar u smislu članka 2. točke (h) Direktive 90/426/EEZ) u prostorijama podrijetla;

               5.4.4.

               u certifikatu se navodi da:

                           —

                           je konj bio klinički pregledan u razdoblju od 48 sati prije otpreme i da nije bilo kliničkih znakova bolesti,

                           —

                           u posljednjih 15 dana (koliko se to može osigurati) nije bio u doticaju s drugim kopitarima koji su oboljeli od infektivne ili zarazne bolesti,

                           —

                           ne potječe iz područja gdje su na snazi veterinarska ograničenja koja se odnose na bolesti prenosive na kopitare i ne dolazi s gospodarstva pod veterinarskim ograničenjima,

                           —

                           ne dolazi s gospodarstva na kojem je bilo slučajeva konjske kuge u posljednjih 60 dana,

                           —

                           ga je službeni veterinar cijepio protiv konjske kuge koristeći registrirano polivalentno cjepivo protiv konjske kuge, kao što je propisao proizvođač, najmanje 60 dana i najviše 24 mjeseca prije ulaska u ugroženo područje.

         5.5.   Odstupajući od odredaba iz točke 5.1., može se dozvoliti premještanje registriranih konja u područje slobodno od AHS-a, pod sljedećim uvjetima:

               5.5.1.

               registrirani konji mogu se seliti iz zaražene zone, zaraženog područja ili ugroženog područja u područje slobodno od AHS-a pod sljedećim uvjetima:

                           5.5.1.1.

                           konja se identificira putovnicom u koju se upisuju pojedinosti o cijepljenju;

                           5.5.1.2.

                           selidbu konja unaprijed najavljuje službeni veterinar izdavatelj odgovornom službenom veterinaru u okrugu koji je odredište;

                           5.5.1.3.

                           uz konja se šalje certifikat koji je dio putovnice, a izdaje ga službeni veterinar (službeni veterinar u smislu članka 2. točke (h) Direktive 90/426/EEZ) u prostorijama podrijetla;

                           5.5.1.4.

                           u certifikatu se navodi da:

                                       —

                                       je konj bio klinički pregledan u razdoblju od 48 sati prije otpreme i da nije bilo kliničkih znakova bolesti,

                                       —

                                       u posljednjih15 dana (koliko se to može osigurati) nije bio u doticaju s drugim kopitarima koji su oboljeli od infektivne ili zarazne bolesti,

                                       —

                                       ne potječe iz područja gdje su na snazi veterinarska ograničenja koja se odnose na bolesti prenosive na kopitare i ne dolazi s gospodarstva pod veterinarskim ograničenjima,

                                       —

                                       ne dolazi s gospodarstva na kojem je bilo slučajeva konjske kuge u posljednjih 60 dana,

                                       —

                                       ako konj potječe iz područja izvan ugroženog područja, da

                                                   i.

                                                   ga je službeni veterinar cijepio protiv konjske kuge registriranim polivalentnim cjepivom protiv konjske kuge, kao što je propisao proizvođač cjepiva, najmanje 60 dana i najviše 24 mjeseca prije ulaska u područje slobodno od AHS-a; ili

                                                   ii.

                                                   da je konj bio uvezen s područja države ili dijela područja regionaliziranog u skladu s člankom 13. stavkom 2. Direktive 90/426/EEZ koje se u skladu sa zakonodavstvom Zajednice smatra nezaraženim konjskom kugom i da je prevezen zračnim putom u uvjetima zaštićenima od vektora iz zračne luke u Johannesburgu na područje slobodno od AHS-a.

                           5.5.1.5.

                           Odstupajući od pete alineje točke 5.5.1.4., nadležna tijela mogu u iznimnim slučajevima definiranima u nacionalnom ili lokalnom zakonodavstvu države izvoznice izričito dozvoliti prijevoz registriranog konja iz zaražene zone, zaraženog ili ugroženog područja na područje slobodno od AHS-a, pod sljedećim uvjetima:

                                       —

                                       konj se prevozi izravno u karantensku stanicu odobrenu za tu svrhu na području slobodnom od AHS-a,

                                       —

                                       prijevoz se vrši u uvjetima zaštite od vektora, uzimajući u obzir čimbenike za smanjenje rizika, kao što su sezona ili dio dana kada nema vektora, uporaba sredstava za odbijanje insekata, pokrivanje životinja ili prisilna ventilacija u sredstvima prijevoza,

                                       —

                                       konj ostaje izoliran u karantenskoj stanici zaštićenoj od vektora najmanje 40 dana,

                                       —

                                       tijekom razdoblja izolacije konja se podvrgava testovima na konjsku kugu koji se provode u skladu s Prilogom D Direktivi 90/426/EEZ dva puta, te se provode na uzorcima krvi uzete u intervalu između 21 i 30 dana, pri čemu se drugi uzorak uzima u roku od 10 dana prije puštanja iz karantenske stanice, bilo s negativnim rezultatom ako konj nije bio cijepljen ili bez povećanja razine antitijela ako je konj bio prethodno cijepljen.

               5.5.2.

               Odstupajući od odredbi iz točke 5.5.1., nadležna veterinarska tijela mogu izdati dozvolu za privremeni prihvat registriranog konja u područje slobodno od AHS-a s izabranog gospodarstva u ugroženom području pod sljedećim uvjetima:

                           5.5.2.1.

                           konja se identificira putovnicom. Pojedinosti o cijepljenju upisuju se u putovnicu;

                           5.5.2.2.

                           konj je označen tako da se osigura jednostavna provjera identiteta i tako uspostavi veza između životinje i putovnice;

                           5.5.2.3.

                           putovnica sadrži dozvolu. Dozvola se povlači ako više nisu ispunjeni uvjeti pod kojima je bila izdana;

                           5.5.2.4.

                           konj se ne vraća s područja gdje su na snazi veterinarska ograničenja koja se odnose na bolesti koje se prenose na kopitare i ne dolazi s gospodarstva pod veterinarskim ograničenjima;

                           5.5.2.5.

                           gospodarstvo u ugroženom području uključeno je u program nadziranja jednak onome koji se provodi na području slobodnom AHS-a;

                           5.5.2.6.

                           konje se prima od dva sata nakon izlaska sunca do dva sata prije zalaska sunca istoga dana;

                           5.5.2.7.

                           konj se drži izdvojeno od kopitara koji nisu istog zdravstvenog statusa.

               5.5.3.

               Odstupajući od odredbi iz točke 5.5.1., nadležna tijela mogu izdati dozvolu za ponovni ulazak registriranog konja na gospodarstvo na području bez AHS-a na povratku nakon privremene selidbe na izabrana gospodarstva u nadziranoj zoni pod sljedećim uvjetima:

                           5.5.3.1.

                           konj ima svoju putovnicu. Pojedinosti o cijepljenju upisuju se u putovnicu;

                           5.5.3.2.

                           putovnica sadrži dozvolu. Dozvola se povlači ako više nisu ispunjeni uvjeti pod kojima je bila izdana;

                           5.5.3.3.

                           konj se ne vraća s područja gdje su na snazi veterinarska ograničenja koja se odnose na bolesti koje se prenose na kopitare i ne dolazi s gospodarstva pod veterinarskim ograničenjima;

                           5.5.3.4.

                           izabrano gospodarstvo u ugroženom području uključeno je u program nadziranja jednak onome koji se provodi na području bez AHS-a;

                           5.5.3.5.

                           konja se smije seliti iz područja bez AHS-a u ugroženo područje i natrag na područje bez AHS-a samo od dva sata nakon izlaska sunca do dva sata prije zalaska sunca istoga dana;

                           5.5.3.6.

                           konj se drži izdvojeno od kopitara koji nisu istog zdravstvenog statusa.

         6.   Nadziranje
   6.1.   Na području slobodnom od AHS-a i u ugroženom području oko njega provodi se stalno nadziranje.
   6.2.   Mjesečno seroepidemiološko nadziranje konjske kuge provodi se na najmanje 60 identificiranih, necijepljenih divljih konja iz cijelog područja slobodnog od AHS-a i iz ugroženog područja da bi se potvrdila odsutnost konjske kuge na području slobodnog od AHS-a i u ugroženog područja. Rezultati testova priopćavaju se Komisiji mjesečno.
   6.3.   Sve slučajeve smrtnosti kopitara na području slobodnom od AHS-a za koje se sumnja da su posljedica zarazne bolesti i svaki uginuli identificirani divlji konj istražuje se službenim nekropsijama životinja, a rezultati se potvrđuju prihvatljivim dijagnostičkim postupcima i priopćavaju se Komisiji.
   7.   Zahtjevi boravka
   7.1.   Registrirani konji namijenjeni za trajni uvoz u Zajednicu moraju prethodno boraviti u državi iz koje se otpremaju najmanje 90 dana ili od rođenja ako su mlađi od 90 dana, ili od ulaska ako su uvezeni izravno iz Zajednice u roku od 90 dana prije certificiranja za izvoz u Zajednicu i moraju ostati na području slobodnom od AHS-a najmanje 60 dana ili od rođenja ako su mlađi od 60 dana, ili od ulaska ako su uvezeni na područje slobodno od AHS-a izravno iz Zajednice u roku od 60 dana prije certificiranja za izvoz u Zajednicu.
   7.2.   Registrirani konji namijenjeni za privremeni prihvat u Zajednicu moraju proteklih 60 dana neposredno prije izvoza u Zajednicu provesti na gospodarstvima pod veterinarskim nadzorom:

               —

               na području slobodno od AHS-a, ili

               —

               u državi članici ako su uvezeni na južnoafričko područje slobodno od AHS-a izravno iz države članice, ili

               —

               na državnom području ili dijelu državnog područja treće zemlje kojoj je Zajednica dozvolila privremeni prihvat ili trajni uvoz registriranih konja u skladu s Direktivom 90/426/EEZ ako su bili uvezeni na južnoafričko područje slobodno AHS-a izravno ili pod uvjetima koji su barem toliko strogi kao i uvjeti postavljeni za privremeni prihvat ili trajni uvoz registriranih konja iz predmetne treće zemlje izravno u države članice.

         8.   Karantenski zahtjevi
   8.1.   Registrirani konji namijenjeni za uvoz ili privremeni prihvat u Zajednicu moraju proći 40-dnevnu izolaciju prije izvoza u službeno odobrenoj karantenskoj stanici zaštićenoj od vektora. To razdoblje čini obvezni dio traženog razdoblja boravka na području slobodnom od AHS-a.
   8.2.   U razdoblju izolacije konj mora boraviti u konjušnicama zaštićenima od vektora najmanje od dva sata prije zalaska sunca do dva sata nakon izlaska sunca sljedećeg dana. Ako je konju potrebna vježba, ona se provodi u ograničenom dijelu prostorija karantene pod nadzorom službenog veterinara, nakon nanošenja učinkovitih sredstava protiv insekata prije izlaska iz konjušnica te u strogoj izolaciji od kopitara koje se ne priprema za izvoz, pod uvjetima koji su barem toliko strogi kao oni koji su postavljeni za privremeni prihvat i uvoz u Zajednicu.
   8.3.   Do sada je jedino karantenska stanica u Montagu Gardens i trkalištu Kenilworth Racecourse bila određena za uspostavu takvih karantenskih objekata na području slobodnom od AHS-a u metropolitanskom području Cape Towna. Veterinarska tijela su se obvezala obavijestiti Komisiju i države članice o odobrenju dodatnih karantenskih stanica.
   9.   Zahtjevi testiranja
   9.1.   U razdoblju izolacije provodi se testiranje zdravstvenog stanja životinja na konjsku kugu, durinu, maleus, konjsku encefalozu i druge bolesti, kao što se zahtijeva u odgovarajućim certifikatima o zdravlju životinja, a rezultate se upisuje u certifikat.
   9.2.   Svi zdravstveni testovi provode se u ovlaštenom laboratoriju.
   10.   Certifikat o zdravlju životinja izdaje i potpisuje službeni veterinar karantenske stanice.
   11.   Ako se registrirani konji prevoze zračnim putem, konje se prevozi iz karantenske stanice do zrakoplova pod uvjetima koji su zaštićeni od vektora i takvi se uvjeti održavaju tijekom cijelog putovanja.
   12.   Ako se registrirani konji prevoze morem, primjenjuju se sljedeći uvjeti:
   Plovila koja prevoze registrirane konje od luke u Cape Townu do luke u Zajednici odobrene u skladu s Direktivom Vijeća 91/496/EEZ (1) kao granične inspekcijske postaje za veterinarske preglede registriranih konja, ne smiju u razdoblju od odlaska do dolaska na odredište pristajati u luci na državnom području području ili dijelu državnog područja treće zemlje s kojeg nije odobren uvoz kopitara u Zajednicu. Kapetan plovila mora osigurati dokaz o ispunjavanju tih uvjeta tako što popunjava izjavu iz Priloga II.

      (1)  SL L 268, 24.9.1991., str. 56.
   PRILOG II.

   PRILOG III.

      Odluka stavljena izvan snage s popisom njezinih naknadnih izmjena

               Odluka Komisije 97/10/EZ
               (SL L 3, 7.1.1997., str. 9.)

               Odluka Komisije 2001/622/EZ
               (SL L 216, 10.8.2001., str. 26.)

               Samo članak 2. i Prilog

               Odluka Komisije 2003/541/EZ
               (SL L 185, 24.7.2003., str. 41.)

               Samo članak 3. i prilozi III. i IV.

               Odluka Komisije 2004/117/EZ
               (SL L 36, 7.2.2004., str. 20.)

               Samo članak 3. i Prilog III.

         PRILOG IV.

      KORELACIJSKA TABLICA

               Odluka 97/10/EZ

               Ova Odluka

               Članak 1.

               Članak 1.

               Članci 2. do 5.

               —

               —

               Članak 2.

               Članak 6.

               Članak 3.

               Prilog I.

               Prilog I.

               Prilog II.

               —

               Prilog III.

               —

               Prilog IV.

               Prilog II.

               —

               Prilog III.

               —

               Prilog IV.


Odluka Komisije od 25/10/2013 u kojoj se određuje koncentracija kompatibilna sa zajedničkim tržištem (Predmet br. COMP/M.7028 - CVC / CERTAIN EUROPEAN SUBSIDIARIES OF CAMPBELL SOUP) prema Uredbi Vijeća (EZ) br. 139/2004 (Samo je engleski tekst vjerodostojan)